ליופלמיים

ליופלמיים (בלטינית: Leiopelmatidae) היא משפחה בסדרת חסרי הזנב. המשפחה משתייכת לתת-הסדרה ארכאובטרכיה. השתייכות זו מלמדת על היותה של משפחת ליופלמיים קדומה יחסית. כיום, תחת המשפחה קיים סוג אחד, ובו מסווגים ארבעה מינים. תפוצת המשפחה היא בניו זילנד בלבד.

המאפיינים הייחודיים למשפחה הם מספר החוליות הגדול (תשע), ושרירים מיוחדים המאפשרים כשכוש בזנב. הם בעלי מאפיינים פרימיטיביים, בהם חוליות דו-קעורות, קשתות הגב והגחון עדיין סחוסיות, ויש להם שני שרירי זנב. משפחת האסקפיים (הנמצאת רק בצפון אמריקה) חולקת את אותם מאפיינים ייחודיים, עובדה שגרמה לכך שפעמים רבות הוצע קשר אפשרי בין שתי המשפחות, והוצע אף לסווגן תחת משפחה אחת.

בדומה לאסקפיים, הליופלמיים קטנים מאוד, שכן גודלם הממוצע הוא 5 סנטימטרים בלבד. הם מעדיפים אזורים לחים. הביצים מוטלות, מופרות, ולאחר שהראשנים בוקעים הם שוכנים על גב אביהם. לפיכך, הם אינם צריכים מים עומדים או זורמים. תוחלת החיים שלהם ארוכה יחסית לגודלם, והם עשויים לחיות למעלה מ-30 שנים.

מינים
סוג לֵיוֹפֶּלְמָה (Leiopelma)
Leiopelma archeyi
Leiopelma hamiltoni
Leiopelma hochstetteri
Leiopelma pakeka

בנוסף, בעבר היו קיימים 3 מינים נוספים, שנכחדו במהלך 1,000 השנים האחרונות:

Leiopelma auroraensis
Leiopelma markhami
Leiopelma waitomoensis

קישורים חיצוניים

הערות שוליים

ערכים שבהם תבנית בריטניקה אינה מתאימה
בעלי חיים שתוארו ב-1869
טקסונים שתוארו בידי סט. ג'ורג' ז'קסון מיורט
ארכאובטרכיה
טקסונים קיימים שהתפתחו ביורה תחתון